4. ΒΑΣΙΛΙΚΟΝ ΔΙΑΤΑΓΜΑ της 11/20 Μαρτ. 1901 Περί εφαρμογής του Νόμ. ΒΩΙ΄ περί προσωρινής ατελείας. Εις τους εργοστασιάρχας, τους κατασκευάζοντας νήματα πολύκλωστα, επιτρέπεται να παραλαμβάνωσιν εκάστοτε εισαγόμενα κατ’ ευθείαν εκ του εξωτερικού ή εκ της αποταμιεύσεως κατ’ ελάχιστον μεν όρον πεντακοσίας, κατ’ ανώτατον δε όρον δέκα χιλιάδας οκάδας νημάτων μονοκλώστων από αριθ. 824 επί προσωρινή ατελεία προς μεταποίησιν εις πολύκλωστα, βεβαμμένα ή μη, και εξαγωγήν ή αποταμίευσιν αυτών υπό διαμετακόμισιν. Το κατά άρθρ. 3 του Νόμ. ΒΡΝΗ΄ χρονικόν διάστημα προς αποστολήν εις το εξωτερικόν ή αποταμίευσιν, υπό διαμετακόμισιν των παραληφθέντων μονοκλώστων νημάτων, μεταπεποιημένων εις πολύκλωστα, ορίζεται εις έξ μήνας.  Η περιεκτικότης εις νήματα μονόκλωστα από αριθ. 8-24 των εξαγομένων ή υπό διαμετακόμισιν αποταμιευομένων μεταπεποιημένων πολυκλώστων νημάτων ορίζεται ίση προς το βάρος των πολυκλώστων νημάτων. 